pythainlp/thaigov-v2-corpus-22032023 huggingface dataset:
วันพุธที่ 9 กันยายน 2563
กรมบัญชีกลางเวียนหลักเกณฑ์และวิธีปฏิบัติ เตรียมความพร้อมการจ่ายเงินค่าตอบแทน เยียวยา ชดเชย และเสี่ยงภัย ให้แก่ อสม. และ อสส. สำหรับการปฏิบัติงานเฝ้าระวัง ป้องกัน และควบคุมโควิด-19
ตามมติ ครม.เห็นชอบหลักการโครงการส่งเสริมและสนับสนุนการปฏิบัติงานของอาสาสมัครสาธารณสุขประจำหมู่บ้าน ในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน ของกรมสนับสนุนบริการสุขภาพ ก.สาธารณสุข เพื่อตอบแทน อสม,
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามมติคณะรัฐมนตรีเห็นชอบในหลักการโครงการส่งเสริมและสนับสนุนการปฏิบัติงานของอาสาสมัครสาธารณสุขประจำหมู่บ้าน ในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน ของกรมสนับสนุนบริการสุขภาพ กระทรวงสาธารณสุข เพื่อตอบแทนอาสาสมัครสาธารณสุขประจำหมู่บ้าน (อสม.) และอาสาสมัครสาธารณสุขกรุงเทพมหานคร (อสส.) รวมจำนวนไม่เกิน 1,054,729 คนต่อเดือน เป็นระยะเวลา 7 เดือน ตั้งแต่เดือนมีนาคมถึงเดือนกันยายน 2563 โดยใช้จ่ายจากงบประมาณรายจ่ายประจำปีงบประมาณ พ.ศ. 2563 งบกลาง รายการเงินสำรองจ่ายเพื่อกรณีฉุกเฉินหรือจำเป็น เป็นวงเงินจำนวน 3,622,319,500 บาท นั้น ซึ่งกระทรวงสาธารณสุขได้มีการออกประกาศเรื่อง หลักเกณฑ์และวิธีการเบิกจ่ายเงินค่าตอบแทน เยียวยา ชดเชย และเสี่ยงภัยสำหรับการปฏิบัติงานของอาสาสมัครสาธารณสุขประจำหมู่บ้าน ในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน พ.ศ. 2563 โดยกำหนดให้อาสาสมัครสาธารณสุขประจำหมู่บ้านที่ปฏิบัติงานในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน และได้รับเงินค่าป่วยการ เป็นผู้มีสิทธิได้รับค่าตอบแทน เยียวยา ชดเชย และเสี่ยงภัย ตามประกาศ ในอัตรา 500 บาทต่อคน เบิกจ่ายเป็นรายเดือนตั้งแต่เดือนมีนาคม 2563 จนถึงเดือนกันยายน 2563 ทั้งนี้ การเบิกจ่ายค่าตอบแทนฯ ให้ปฏิบัติตามหลักเกณฑ์และวิธีการที่กระทรวงการคลังกำหนด นั้น
“กรมบัญชีกลางจึงได้กำหนดหลักเกณฑ์และวิธีปฏิบัติ เพื่อให้การจ่ายเงินค่าตอบแทนฯ เป็นไปตามมติคณะรัฐมนตรีและประกาศกระทรวงสาธารณสุขข้างต้น รายละเอียดตามหนังสือกระทรวงการคลัง ด่วนที่สุด ที่ กค 0402.2/ว 147 ลงวันที่ 8 กันยายน 2563 เพื่อให้หน่วยงานที่เกี่ยวข้องถือปฏิบัติเป็นแนวทางเดียวกัน ทั้งนี้ ในส่วนของกรมบัญชีกลาง เมื่อได้รับแจ้งข้อมูลผู้มีสิทธิรับเงินค่าตอบแทนฯ ข้อมูลบัญชีเงินฝากและจำนวนเงินตามสิทธิทั้งหมดที่ต้องจ่าย ของ อสม. และ อสส. ที่ได้รับการตรวจสอบความถูกต้องจากกรมสนับสนุนบริการสุขภาพแล้ว จะดำเนินการเบิกเงินจากคลังและโอนเงินเข้าบัญชีเงินฝากแต่ละประเภทตามสิทธิที่ต้องจ่ายต่อไป” อธิบดีกรมบัญชีกลางกล่าว
วันจันทร์ที่ 31 สิงหาคม 2563
ไทย-รัสเซีย พร้อมผลักดันความร่วมมือในทุกด้าน
วันศุกร์ที่ 28 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยและสหพันธรัฐรัสเซียมีความสัมพันธ์ที่ดีต่อกันมายาวนาน โดยเฉพาะความร่วมมือด้านการศึกษา โดยไทยแสดงความขอบคุณที่รัสเซียมอบทุนการศึกษาให้แก่นักศึกษาไทย และทุนที่มอบให้แก่มูลนิธิสมเด็จพระเทพรัตนราชสุดา เป็นต้น นอกจากนี้ รัสเซียแสดงความชื่นชมการดำเนินมาตรการของรัฐบาลไทยเพื่อยับยั้งการแพร่ระบาดของโรคโควิด-19 ที่ประสบผลสำเร็จเป็นอย่างมาก และขอบคุณที่ช่วยอำนวยความสะดวกนำชาวรัสเซียกลับประเทศอย่างต่อเนื่อง ล่าสุด รัสเซียประสบความสำเร็จในการพัฒนายาและวัคซีนป้องกันโรคโควิด-19 โดยยินดีจะแลกเปลี่ยนข้อมูลและประสบการณ์ให้แก่ประเทศไทยด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 1 กันยายน 2563
“พุทธิพงษ์” เผยแฮคเกอร์พยายามเจาะระบบเว็บดีอีเอส
“พุทธิพงษ์” เผยแฮคเกอร์พยายามเจาะระบบเว็บดีอีเอส
“พุทธิพงษ์” เผยมีแฮคเกอร์พยายามเจาะระบบเว็บไซต์กระทรวงดิจิทัลฯ แต่สามารถแก้ไขได้ภายใน 1 ชม. ขณะที่ ไทยเซิร์ต เผยสถิติภัยคุกคามไซเบอร์รอบครึ่งปีแรก พบแนวโน้มการเจาะเข้าระบบองค์กร/หน่วยงานต่างๆ ลดลงจากช่วงต้นปี
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า ได้รับแจ้งจากศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย (ไทยเซิร์ต) สำนักงานพัฒนาธุรกรรมทางอิเล็กทรอนิกส์ (สพธอ.) ว่า เมื่อเวลา 21.00 น. วันที่ 27 ส.ค. ที่ผ่านมา มีผู้พยายามเจาะเข้าระบบเว็บไซต์กระทรวงดิจิทัลฯ (www.mdes.go.th) โดยเบื้องต้นพบว่าเป็นระบบที่เข้ามาทำให้การเข้าถึงเซิร์ฟเวอร์ของเว็บไซต์มีปัญหา ทำให้การประมวลผลล่าช้า ทั้งนี้ ไทยเซิร์ตใช้เวลา 1 ชั่วโมงในการป้องกันและแก้ไขเพื่อไม่ให้เว็บไซต์เกิดความเสียหาย
ทั้งนี้ ความพยายามเจาะเข้าระบบ (แฮ็ก) จากผู้ไม่ประสงค์ดี ในอีกแง่หนึ่งก็เป็นกรณีตัวอย่างที่ช่วยทำให้เห็นจุดบกพร่อง และช่วยทดสอบระบบการป้องกัน ซึ่งหน่วยงานทั้งรัฐและเอกชน ควรให้ความสำคัญกับการเฝ้าระวัง เพื่อปรับปรุงระบบให้มีความพร้อมรับมมือการโจมตีทางไซเบอร์ตลอดเวลา
“ระบบการป้องกันของไทยเซิร์ต ทำให้เราสามารถแก้ไขได้อย่างทันท่วงที เว็บไซต์ไม่ล่มหรือเกิดความเสียหาย ขณะนี้อยู่ระหว่างตรวจสอบว่า ผู้ที่ไม่ประสงค์ดีที่พยายามแฮ็กเว็บไซต์ของกระทรวงเป็นใคร โดยข้อมูลล่าสุดพบว่าเป็นการโจมตีที่มาจากต่างประเทศ จึงต้องใช้เวลา ซึ่งถ้าหากเป็นการโจมตีจากแฮคเกอร์ในประเทศ เราจะสามารถให้ไอเอสพีช่วยตรวจสอบได้ " นายพุทธิพงษ์กล่าว
ขณะที่ รายงานสถิติภัยคุกคามประจำปี 2563 ซึ่งเผยแพร่บนเว็บไซต์ไทยเซิร์ต ระบุว่า ในช่วง 6 เดือนแรกของปีนี้ พบภัยคุกคามทางไซเบอร์ในรูปแบบต่างๆ รวม 1,474 ครั้ง โดยอันดับ 1 คือการโจมตีด้วยโปรแกรมที่ออกแบบมาเพื่อสร้างความเสียหายให้กับระบบคอมพิวเตอร์ หรือมัลแวร์ (Malicious code) คิดเป็นสัดส่วน 36% ส่วนการโจมตีในรูปแบบความพยายามเจาะเข้าระบบ (Intrusion Attempts) อยู่ที่ 72 ครั้ง คิดเป็นสัดส่วน 4.9%
อย่างไรก็ตาม มีข้อสังเกตว่า ประเทศไทยเผชิญภัยคุกคามในรูปแบบความพยายามเจาะเข้าระบบลดลงอย่างต่อเนื่อง จากช่วงปี 2561-2562 ที่อยู่ในตำแหน่งอันดับต้นๆ ด้วยสัดส่วน 44% และ 42% ตามลำดับ ขณะที่ในปี 2563 สถิติรายเดือนของการถูกโจมตีในรูปแบบนี้ก็แนวโน้มลดลง โดยในเดือนมกราคม-กุมภาพันธ์ มีจำนวน 22 และ 30 ครั้ง แต่จากนั้นอยู่ในระดับเลขหลักเดียว
นายพุทธิพงษ์ กล่าวว่า หากหน่วยงานใดเป็นกังวลด้านความปลอดภัย สามารถติดต่อมาที่กระทรวงดิจิทัลฯ เพื่อประสานให้ไทยเซิร์ตช่วยตรวจสอบความผิดปกติของระบบและแก้ไขปัญหา ซึ่งมีทีมงานคอยมอนิเตอร์ตลอด 24 ชั่วโมง
************
วันจันทร์ที่ 14 กันยายน 2563
เคาะแผนแม่บทเฉพาะกิจ ฟื้นเศรษฐกิจสู้โควิด-19
--
#ไทยคู่ฟ้าวันนี้ (10 ก.ย.) ที่ประชุมคณะกรรมการยุทธศาสตร์ชาติเห็นชอบการจัดทำแผนแม่บทภายใต้ยุทธศาสตร์ชาติ ในรูปแบบเฉพาะกิจเพื่อรองรับผลกระทบจากสถานการณ์โควิด-19 (ปี 2564 – 2565) โดยเป็นการปรับแผนแม่บทให้สอดคล้องกับความเปลี่ยนแปลงหรือความจำเป็นของประเทศ มีรายละเอียด ดังนี้ >>>
.
การจัดทำแผนแม่บทเฉพาะกิจฯ มีเป้าหมายหลัก คือ ให้คนไทยมีงานทำ สามารถยังชีพอยู่ได้ กลุ่มเปราะบางได้รับการดูแลอย่างทั่วถึง สร้างอาชีพและกระจายรายได้สู่ท้องถิ่น เศรษฐกิจประเทศฟื้นตัวเข้าสู่ภาวะปกติ และมีการวางรากฐานเพื่อรองรับการปรับโครงสร้างเศรษฐกิจใหม่ (Economic Transformation) ซึ่งเป็นไปตาม 3 มิติหลักของการพัฒนา คือ การพร้อมรับ (Cope) การปรับตัว (Adapt) และการเปลี่ยนแปลงเพื่อพร้อมเติบโตอย่างยั่งยืน (Transform)
.
แนวทางการพัฒนาประเทศและฟื้นฟูเศรษฐกิจตามแผนแม่บทเฉพาะกิจฯ ประกอบด้วย 4 ประเด็น ได้แก่
1.การเพิ่มความเข้มแข็งของเศรษฐกิจฐานรากภายในประเทศ (Local Economy)
2.การยกระดับขีดความสามารถของประเทศเพื่อรองรับการเจริญเติบโตอย่างยั่งยืนในระยะยาว (Future Growth)
3.การพัฒนาศักยภาพและคุณภาพชีวิตของคน (Human Capital) ให้เป็นกำลังหลักในการขับเคลื่อนการพัฒนาประเทศ
4.การปรับปรุงและพัฒนาปัจจัยพื้นฐานเพื่อส่งเสริมการฟื้นฟูและพัฒนาประเทศ (Enabling Factors)
โดยหลังจากนี้จะมีการเปิดรับฟังความคิดเห็นเพื่อประกอบการจัดทำร่างแผนแม่บทเฉพาะกิจฯ ให้มีความครบถ้วนสมบูรณ์ยิ่งขึ้นต่อไป
วันพฤหัสบดีที่ 17 กันยายน 2563
ก.แรงงาน เปิดงานโครงการ “Healthy Thailand ผู้ประกันตนตระหนักรู้ สุขภาวะที่ดี สู่ฐานวิถีชีวิตใหม่” จ.ชลบุรี
เลขานุการรัฐมนตรีว่าการกระทรวงแรงงาน เปิดงานโครงการ “Healthy Thailand ผู้ประกันตนตระหนักรู้ สุขภาวะที่ดี สู่ฐานวิถีชีวิตใหม่” ขับเคลื่อนนโยบาย Healthy Thailand เน้น การตรวจสุขภาพเชิงรุกแก่ผู้ประกันตน
วันที่ ๑๗ กันยายน ๒๕๖๓ เวลา ๑๐.๐๐ น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นประธานเปิดงานโครงการ “Healthy Thailand ผู้ประกันตนตระหนักรู้ สุขภาวะที่ดี สู่ฐานวิถีชีวิตใหม่” ขับเคลื่อนนโยบาย Healthy Thailand เพื่อผู้ประกันตนของกระทรวงแรงงาน ณ โรงพยาบาลวิภาราม อมตะนคร จังวัดชลบุรี โดย นางเธียรรัตน์ นะวะมะวัฒน์ รองปลัดกระทรวงแรงงาน กล่าวรายงานวัตถุประสงค์การจัดโครงการครั้งนี้ว่า เพื่อขับเคลื่อนนโยบาย Healthy Thailand เพื่อผู้ประกันตนของกระทรวงแรงงาน โดยสำนักงานประกันสังคม ผ่านกลไก ๓H ประกอบด้วย Helping (การดูแลคุ้มครองสิทธิประโยชน์กองทุนประกันสังคมและกองทุนเงินทดแทนให้แก่ผู้ประกันตน) Healthy (การส่งเสริมสุขภาพและป้องกันโรคให้ผู้ประกันตนมีสุขภาพดี) และ Harmless (การส่งเสริมความปลอดภัยและลดการประสบอันตรายทั้งต่อเนื่องและต่อไม่เนื่องจากการทำงาน) เพื่อเสริมสร้างสุขภาพผู้ประกันตนเชิงรุกในภาคอุตสาหกรรมและภาคบริการทั่วประเทศ รวมทั้งสร้างความร่วมมือระหว่าง นายจ้าง ผู้ประกันตน สถานพยาบาล หน่วยงานภาคภาคีเครือข่าย และสำนักงานประกันสังคม เพื่อเผยแพร่ประชาสัมพันธ์สร้างการรับรู้นโยบายสำคัญ ของสำนักงานประกันสังคมด้านการส่งเสริมสุขภาพและป้องกันโรค รวมทั้งกระตุ้นให้นายจ้าง ผู้ประกันตนสนใจสุขภาวะของตนมากขึ้น และสนับสนุนให้ผู้ประกันตน นายจ้างใช้ชีวิต ตามฐานวิถีชีวิตใหม่ (New Normal)
ทั้งนี้ เลขานุการรัฐมนตรีว่าการกระทรวงแรงงาน กล่าวว่า กระทรวงแรงงาน โดยสำนักงานประกันสังคม ได้มีนโยบายในการตรวจสุขภาพเชิงรุกแก่ผู้ประกันตน จำนวน ๑๔ รายการ และมีการปรับปรุงเพิ่มสิทธิประโยชน์ในรายการส่งเสริมสุขภาพและป้องกันโรคในระบบประกันสังคม กรณีฉีดวัคซีนไข้หวัดใหญ่ (Influenza Vaccine) สำหรับผู้ประกันตนมาตรา ๓๓ และ ๓๙ ที่มีอายุตั้งแต่ ๕๐ ปี ขึ้นไป ซึ่งเป็นสิทธิประโยชน์ที่เป็นประโยชน์ต่อการป้องกันโรคของผู้ประกันตน โดยจะเริ่มดำเนินการในวันที่ ๑๕ ตุลาคม ๒๕๖๓
วันอังคารที่ 25 สิงหาคม 2563
​รมว.ทส. ร่วมประชุม ครม. นอกสถานที่ ครั้งที่ 2 พร้อมมอบหนังสืออนุญาต คทช. ฉะเชิงเทราและระยองโดยมีนายกรัฐมนตรีเป็นประธาน
​รมว.ทส. ร่วมประชุม ครม. นอกสถานที่ ครั้งที่ 2 พร้อมมอบหนังสืออนุญาต คทช. ฉะเชิงเทราและระยองโดยมีนายกรัฐมนตรีเป็นประธาน
รมว.ทส. ร่วมประชุม ครม. นอกสถานที่ ครั้งที่ 2 พร้อมมอบหนังสืออนุญาต คทช. ฉะเชิงเทราและระยองโดยมีนายกรัฐมนตรีเป็นประธาน
วันนี้ (25 สิงหาคม 2563)​ เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เดินทางไปร่วมการประชุมคณะรัฐมนตรีอย่างเป็นทางการนอกสถานที่ ​ครั้งที่ 2/2563 ณ โรงแรมสตาร์ คอนเวนชั่น อำเภอเมือง จังหวัดระยอง พร้อมมอบหนังสืออนุญาตให้เข้าทำประโยชน์หรืออยู่อาศัยภายในเขตป่าสงวนแห่งชาติเพื่อดำเนินโครงการจัดที่ดินทำกินให้ชุมชนตามนโยบายรัฐบาล (คทช.)​ โดยมี พลเอก ประยุทธ์ จันทร์โอชา เป็นประธานสักขีพยาน ให้แก่ผู้ว่าราชการจังหวัดฉะเชิงเทรา และผู้ว่าราชการจังหวัดระยอง จำนวน 2 พื้นที่ เนื้อที่รวม 48,052-2-62 ไร่ ได้แก่ พื้นที่ป่าสงวนแห่งชาติ ป่าแควระบมและป่าสียัด จังหวัดฉะเชิงเทรา เนื้อที่ 26,655-0-33 ไร่ และพื้นที่ป่าสงวนแห่งชาติ ป่าบ้านนาและป่าทุ่งควายกิน (ตำบลซำฆ้อ อำเภอเขาชะเมา)​จังหวัดระยอง เนื้อที่ 21,397-2-29 ไร่ ทั้งนี้ การมอบหนังสืออนุญาตให้เข้าทำประโยชน์หรืออยู่อาศัยภายในเขตป่าสงวนแห่งชาติเพื่อดำเนินโครงการจัดที่ดินทำกินให้ชุมชนตามนโยบายรัฐบาล ภายใต้คณะกรรมการนโยบายที่ดินแห่งชาติ (คทช.)​ ในพื้นที่ป่าสงวนแห่งชาติ ท้องที่จังหวัดฉะเชิงเทราและจังหวัดระยองดังกล่าว มีราษฎรได้รับประโยชน์ สามารถอยู่อาศัยทำกินในพื้นที่ป่าสงวนแห่งชาติได้อย่างถูกต้องเหมาะสม จำนวนประมาณ 3,050 ครอบครัว
วันอาทิตย์ที่ 13 กันยายน 2563
ยังจำไม่เคยลืมเลือน คอยเตือนตัวเองเอาไว้
ฉันหมั่นเตือนไว้ในใจเรื่อยมา
- ใส่แมส
- ล้างมือ
- ยืน/นั่งห่างกัน
วันศุกร์ที่ 4 กันยายน 2563
รัฐบาล แจง ให้ 3 พัน 15 ล้านสิทธิ์ ประชาชน-ผู้ค้ารายเล็กได้ประโยชน์ ไม่เอื้อทุนใหญ่
รัฐบาล แจง ให้ 3 พัน 15 ล้านสิทธิ์ ประชาชน-ผู้ค้ารายเล็กได้ประโยชน์ ไม่เอื้อทุนใหญ่
เมื่อวันที่ 4 ก.ย. 63 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่สื่อออนไลน์บางสำนักรายงานโครงการกระตุ้นเศรษฐกิจ ให้ประชาชน 15 ล้านสิทธิ์ รับ 3,000 บาท เพื่อจับจ่ายใช้สอย เป็นการเอื้อทุนใหญ่ เงินเข้ากระเป๋าห้างสรรพสินค้าและร้านสะดวกซื้อนั้น ขอชี้แจงว่า โครงการดังกล่าวเป็นมาตรการทางเศรษฐกิจเพื่อลดภาระค่าครองชีพของประชาชน ที่ต่อยอดจากโครงการชิมช้อปใช้ โดยร้านค้าที่เข้ามาโครงการจะยังเหมือนเดิม แต่วัตถุประสงค์หลักของโครงการนี้ เพื่อขยายร้านค้าที่เข้าร่วมโครงการ โดยมีเป้าหมายคือกลุ่มร้านค้าหาบเร่แผงลอย ร้านโชห่วย ร้านขายข้าวแกง ร้านขายอาหารและเครื่องมือตามตลาดหรือตลาดนัด เป็นต้น ทั้งนี้ เพื่อกระจายรายได้ลงสู่ผู้ประกอบการรายเล็กให้ได้มากที่สุด
น.ส.ไตรศุลี กล่าวว่า เพื่อให้เม็ดเงินกระตุ้นเศรษฐกิจถึงมือผู้ประกอบการรายเล็กมากที่สุด โครงการดังกล่าวจึงได้กำหนดหลักการเบื้องต้น ให้สามารถใช้จ่ายได้วันละ 100 บาท โดยรัฐออกค่าใช้จ่ายให้ 50 เปอร์เซ็นต์ ผู้ได้รับสิทธิ์ออกเอง 50 เปอร์เซ็นต์ ทั้งนี้ เพื่อให้สอดคล้องในการจับจ่ายใช้สอยกับผู้ประกอบการรายเล็ก เช่น การซื้ออาหาร เครื่องดื่ม ตามร้านค้าหาบเร่แผงลอง หรือร้านโชห่วย โดยภาครัฐจะพยายามช่วยให้ผู้ค้ารายเล็กรายน้อย ได้เข้าร่วมโครงการให้ได้มากที่สุด เพื่อจะเข้าถึงมาตรการช่วยเหลือจากรัฐบาล
"สำหรับโครงการดังกล่าว รัฐบาลต้องการช่วยเรื่องค่าครองชีพของประชาชน พร้อมกระตุ้นเศรษฐกิจให้ลงไปสู่ผู้ค้ารายเล็กรายน้อย หลังจากที่ได้ผลกระทบจากการระบาดของโรคโควิด-19 โดยไม่ได้ตั้งเป้าให้เงินเข้ากระเป๋าทุนใหญ่แต่อย่างใด แม้โครงการดังกล่าวจะมีห้างสรรพสินค้าและร้านสะดวกซื้อเข้าร่วมก็ตาม แต่จะเห็นได้ว่า หลักเกณฑ์การใช้จ่ายนั้น เอื้อให้มีการซื้อของกับผู้ประกอบการรายเล็กรายน้อยจริง ๆ" น.ส.ไตรศุลี กล่าว
....................
วันศุกร์ที่ 28 สิงหาคม 2563
รมช.แรงงาน เดินสายเยือนอีสาน มอบเงินอุดหนุนช่วย สปก. ฝ่าวิกฤตโควิด-19
- -
รมช.แรงงาน เดินสายเยี่ยมชมภารกิจกรมพัฒนาฝีมือแรงงาน ภาคอีสานประเดิมที่ สพร.6 ขอนแก่น พร้อมมอบเงินช่วยเหลือหรืออุดหนุนแก่สถานประกอบกิจการที่พัฒนาทักษะลูกจ้างของตนเองเกินเป้าหมายและศูนย์ทดสอบมาตรฐานที่ดำเนินการทดสอบมาตรฐานฝีมือแรงงานแห่งชาติครบ 100 คน ร่วมฝ่าวิกฤตโควิด-19
เมื่อวันที่ 28 สิงหาคม 2563 พลเอกประวิตร วงษ์สุวรรณ รองนายกรัฐมนตรี และศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน โดยมี ดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน และผู้บริหารกระทรวงแรงงาน ลงพื้นที่จังหวัดขอนแก่น เพื่อมอบเงินอุดหนุนแก่สถานประกอบกิจการและศูนย์ทดสอบมาตรฐานฝีมือแรงงานแห่งชาติ ที่ดำเนินการตามพระราชบัญญัติส่งเสริมการพัฒนาฝีมือแรงงาน ณ สถาบันพัฒนาฝีมือแรงงาน 6 ขอนแก่น โดยมีสถานประกอบกิจการและศูนย์ทดสอบมาตรฐานฝีมือแรงงาน ส่งผู้แทนรับมอบเงินช่วยเหลือหรืออุดหนุน รวม 3 แห่ง ได้แก่ มอบเงินช่วยเหลือหรืออุดหนุนให้แก่ บริษัท คาร์เปท เมกเกอร์ (ประเทศไทย) จำกัด เข้าหลักเกณฑ์ในกรณีที่ดำเนินการฝึกอบรมให้กับลูกจ้างของตนเองเกินกว่าร้อยละ 70 ของลูกจ้างทั้งหมด โดยส่วนที่เกินกว่าร้อยละ 70 นั้น มีสิทธิได้รับเงินช่วยเหลือหรืออุดหนุนจากกองทุนพัฒนาฝีมือแรงงาน ในอัตรา 200 บาท/คน ซึ่งบริษัทดังกล่าว มีลูกจ้างเฉลี่ยในปี 2562 ทั้งหมด 577 คน ดำเนินการพัฒนาทักษะฝีมือให้แก่ลูกจ้างเกินกว่าร้อยละ 70 จำนวน 63 คน (ฝึกอบรมทั้งหมด 467 คน) จึงได้รับเงินช่วยเหลือหรืออุดหนุนเป็นเงินทั้งสิ้น 12,600 บาท
อีก 2 แห่งที่ได้รับเงินช่วยเหลือหรืออุดหนุน เป็นศูนย์ทดสอบมาตรฐานฝีมือแรงงานแห่งชาติ ได้แก่ วิทยาลัยเทคโนโลยีภาคตะวันออกเฉียงเหนือ ได้รับอนุญาตให้เป็นศูนย์ทดสอบจำนวน 2 สาขาได้แก่ ช่างไฟฟ้าภายในอาคารและพนักงานการใช้คอมพิวเตอร์ และโรงเรียนส่งเสริมวิชาชีพและวัฒนธรรมไทยสปา ได้รับอนุญาตเป็นศูนย์ทดสอบในสาขา พนักงานนวดไทย โดยได้ดำเนินการทดสอบมาตรฐานฝีมือแรงงานแห่งชาติตามสาขาอาชีพที่ได้รับอนุญาตตั้งแต่ 100 คน จึงมีสิทธิ์ได้รับเงินช่วยเหลือหรืออุดหนุนแห่งละ 10,000 บาท
หลังจากนั้น พลเอกประวิตร วงษ์สุวรรณ รองนายกรัฐมนตรี และศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ได้มอบวุฒิบัตรให้แก่ผู้ผ่านการฝึกอบรม หลักสูตรการทำเบเกอรี จำนวน 20 คน ซึ่งเป็นสมาชิกกลุ่มวิสาหกิจชุมชน ศูนย์ผลิตเมล็ดพันธุ์ ข้าวชุมชน ระยะเวลาฝึกอบรม 12 ชั่วโมง ระหว่างวันที่ 3 -4 สิงหาคม 2563 ณ บ้านโนนรัง ต.สาวะถือ อ.เมือง จ. ขอนแก่น ตามโครงการเพิ่มผลิตภาพแรงงานสู่ SME 4.0 นอกจากนี้ สพร.ขอนแก่น ยังมีการจัดกิจกรรมสาธิตการทำอาหาร (ผัดไทย) การนำผลงานจากการฝึกอาชีพของผู้ผ่านการอบรมผลิตภัณฑ์ผ้าไหม และกลุ่มนักกีฬาจากศูนย์ฟื้นฟูสมรรถภาพคนงานภาค 2 พบปะในการเยี่ยมชมกิจกรรมในครั้งนี้ด้วย
“ขอแสดงความยินดีกับผู้ผ่านการฝึกอบรมที่ได้เข้าร่วมโครงการเพิ่มผลิตภาพแรงงานสู่ SME 4.0 ประจำปีงบประมาณ 2563 สามารถนำความรู้และทักษะที่ได้รับไปประยุกต์ใช้ในการผลิตสินค้าต่างๆ เป็นการเพิ่มขีดความสามารถในการแข่งขันและส่งผลต่อรายได้ของชุมชน ซึ่งจะนำไปสู่คุณภาพชีวิตที่ดีขึ้น และขอแสดงความยินดีต่อสถานประกอบกิจการที่ได้รับเงินอุดหนุน ซึ่งจะเป็นกำลังใจต่อสถานประกอบกิจการ ให้มุ่งเน้นการพัฒนาทรัพยากรมนุษย์ เพื่อแข่งขันในตลาดยุค 4.0 ที่มีการเปลี่ยนแปลงอย่างรวดเร็ว และขอให้ดำเนินการพัฒนาอย่างต่อเนื่องต่อไป” รมช.แรงงาน กล่าวท้ายที่สุด
---------------------------------
วันอังคารที่ 1 กันยายน 2563
สธ.ขับเคลื่อนองค์กรคุณธรรม “พอเพียง วินัย สุจริต จิตอาสา” ประจำปี 2563
ปลัดกระทรวงสาธารณสุข ขับเคลื่อนองค์กรคุณธรรม “พอเพียง วินัย สุจริต จิตอาสา” แลกเปลี่ยนองค์ความรู้การดำเนินงานองค์กรคุณธรรม ปีงบประมาณ 2563
ปลัดกระทรวงสาธารณสุข ขับเคลื่อนองค์กรคุณธรรม “พอเพียง วินัย สุจริต จิตอาสา” แลกเปลี่ยนองค์ความรู้การดำเนินงานองค์กรคุณธรรม ปีงบประมาณ 2563
วันนี้ (1 กันยายน 2563) ที่กระทรวงสาธารณสุข จังหวัดนนทบุรี นายแพทย์สุขุม กาญจนพิมายปลัดกระทรวงสาธารณสุข เป็นประธานพิธีมอบรางวัลตามโครงการถ่ายทอด ขยายผล และแลกเปลี่ยนองค์ความรู้การดำเนินงานองค์กรคุณธรรม ระหว่างหน่วยงานในสังกัดสำนักงานปลัดกระทรวงสาธารณสุข ราชการบริหารส่วนกลาง ประจำปีงบประมาณ พ.ศ.2563 และให้สัมภาษณ์ว่า รัฐบาลให้ความสำคัญกับการพัฒนาประเทศ และคนไทยในทุกช่วงวัยให้มีความพร้อม ทั้งด้านหลักคิดคุณธรรม จริยธรรม และมีศักยภาพที่จะดำเนินชีวิตในศตวรรษที่ 21 เพื่อให้ประเทศไทยมีความมั่นคง มั่งคั่ง ยั่งยืน เป็นประเทศที่พัฒนาแล้ว ด้วยการพัฒนาตามหลักปรัชญาของเศรษฐกิจพอเพียง ตามวิสัยทัศน์และเป้าหมายที่กำหนดไว้ในยุทธศาสตร์ชาติ โดยมีการปลูกฝังค่านิยมและวัฒนธรรมที่ดีด้านคุณธรรม จริยธรรม ส่งเสริมค่านิยมที่ถูกต้อง การปรับเปลี่ยนกระบวนการทางความคิดของข้าราชการ บุคลากร
และเจ้าหน้าที่ของรัฐ ให้คำนึงถึงผลประโยชน์ของชาติ และเน้นประชาชนเป็นศูนย์กลาง โดยกระทรวงสาธารณสุขได้ประกาศใช้แผนแม่บทส่งเสริมคุณธรรมกระทรวงสาธารณสุข ฉบับที่ 1 (พ.ศ.2559-2564) เพื่อใช้เป็นกลไกในการขับเคลื่อนคุณธรรมจริยธรรมในกระทรวงสาธารณสุข ภายใต้คุณธรรม พอเพียง วินัย สุจริต จิตอาสา ในการเสริมสร้างระบบคุณธรรมของกระทรวงสาธารณสุขให้เข้มแข็ง บนฐานคิดการยึดถือประโยชน์ของประเทศชาติเหนือกว่าประโยชน์ส่วนตนนำสู่การเป็นกระทรวงคุณธรรม และค่านิยม MOPH เพื่อให้เกิดสังคมคุณธรรมแบบระเบิดจากข้างในที่มีความยั่งยืน
“ปัจจัยสำคัญในการเสริมสร้างระบบคุณธรรมของสำนักงานปลัดกระทรวงสาธารณสุข ให้เข้มแข็งและขับเคลื่อนกระทรวงสาธารณสุขให้เป็นองค์กรคุณธรรมต้นแบบอย่างยั่งยืน โดยบุคลากรที่เป็นแบบอย่างด้านคุณธรรม พอเพียง วินัย สุจริต จิตอาสา และค่านิยม MOPH ในการปฏิบัติหน้าที่ดูแลประชาชน” นายแพทย์สุขุมกล่าว
ทั้งนี้ โครงการฯ จัดขึ้นเพื่อแลกเปลี่ยนเรียนรู้ทางวิชาการและขับเคลื่อนการส่งเสริมคุณธรรมจริยธรรม บุคลากรของหน่วยงานในสังกัดสำนักงานปลัดกระทรวงสาธารณสุข กิจกรรมโครงการฯ ประกอบด้วย กิจกรรม “Good Guy 2020” มีบุคลากรได้รับรางวัลทั้งสิ้น 29 ราย จาก 21 หน่วยงาน และกิจกรรมการจัดทำคลิปวีดิทัศน์นำเสนอผลงานองค์กร โดยมีหน่วยงานที่ร่วมกิจกรรม 24 หน่วยงาน ได้รับรางวัล 5 หน่วยงาน และได้รับเกียรติบัตรแสดงความขอบคุณที่เข้าร่วมกิจกรรม 19 หน่วยงาน เป็นการสร้างขวัญกำลังใจให้บุคลากรและหน่วยงานในสังกัด
วันจันทร์ที่ 14 กันยายน 2563
เตรียมตั้ง กก.ถาวร ลุยแก้หนี้นอกระบบ
--
#ไทยคู่ฟ้าในปีงบประมาณ 2564 รัฐบาลจะตั้งคณะกรรมการพิเศษถาวร เพื่อรับผิดชอบการแก้ไขปัญหาหนี้นอกระบบให้กับประชาชนทั่วประเทศ ตั้งเป้าไว้ว่า ข้อร้องเรียนต่าง ๆ จะใช้เวลาแก้ปัญหาไม่เกิน 1 สัปดาห์ และในส่วนของสำนักงานตำรวจแห่งชาติ ได้จัดตั้งหน่วยงานเฉพาะ คือ ศูนย์ป้องกันปราบปรามการกระทำความผิดเกี่ยวกับหนี้นอกระบบ (ศปน.ตร.) มีภารกิจในการปราบปรามผู้มีอิทธิพลหรือบุคคลที่ให้ประชาชนกู้ยืมเงินโดยผิดกฎหมาย หรือมีลักษณะเป็นการทำสัญญาเอารัดเอาเปรียบประชาชน
.
การปฏิบัติการของ ศปน.ตร. ตั้งแต่ 8 มิ.ย.63 จนถึงปัจจุบัน ได้รับแจ้งจำนวนทั้งสิ้น 1,947 เรื่อง ดำเนินการเสร็จสิ้น 1,548 เรื่อง อยู่ระหว่างดำเนินการ 399 เรื่อง มีผู้ต้องหา 1,090 ราย ของกลางรถยนต์ รถจักรยานยนต์ 245 คัน โฉนดที่ดิน 87 ฉบับ เงินสดกว่า 1,300 ล้านบาท บัญชีธนาคารที่เกี่ยวข้อง 1,373 คดี ไกล่เกลี่ยประนีประนอม 105 เรื่อง
.
สำหรับประชาชนที่ได้รับความเดือดร้อนสามารถร้องทุกข์ได้ที่กองบังคับการปราบปรามการกระทำความผิดเกี่ยวกับอาชญากรรมทางเศรษฐกิจโทร 0 2234 1068 หรือแจ้งร้องทุกข์ที่สถานีตำรวจทุกแห่ง โทร.สายด่วน 191 และ 1599 ได้ตลอด 24 ชั่วโมง
วันพุธที่ 26 สิงหาคม 2563
ธ.ก.ส. เร่งช่วยเหลือผู้ประสบภัยธรรมชาติ
ธ.ก.ส. เร่งช่วยเหลือเกษตรกรผู้ประสบอุทกภัย โดยมอบถุงยังชีพ เครื่องอุปโภคบริโภคและสนับสนุน การจัดศูนย์อพยพหรือจุดรวมพล เพื่อช่วยบรรเทาความเดือดร้อน พร้อมมอบเงินบำรุงขวัญให้กับลูกค้าผู้กู้หรือบุคคลในครอบครัวที่เสียชีวิต ครอบครัวละ 20,000 บาท
ธ.ก.ส. เร่งช่วยเหลือเกษตรกรผู้ประสบอุทกภัย โดยมอบถุงยังชีพ เครื่องอุปโภคบริโภคและสนับสนุน การจัดศูนย์อพยพหรือจุดรวมพล เพื่อช่วยบรรเทาความเดือดร้อน พร้อมมอบเงินบำรุงขวัญให้กับลูกค้าผู้กู้หรือบุคคลในครอบครัวที่เสียชีวิต ครอบครัวละ 20,000 บาท รวมถึงค่าใช้จ่ายอื่น ๆ ในการฟื้นฟูภายหลังประสบภัย เตรียมวงเงินสินเชื่อเพื่อเป็นค่าใช้จ่ายฉุกเฉิน รายละไม่เกิน 50,000 บาท อัตราดอกเบี้ยร้อยละ 0 ใน 6 เดือนแรก และสินเชื่อเพื่อฟื้นฟูและพัฒนาคุณภาพชีวิต รายละไม่เกิน 500,000 บาท อัตราดอกเบี้ย MRR-2 เผยที่ผ่านมาช่วยเหลือเกษตรกรที่ประสบภัยธรรมชาติทั้งภัยแล้งและอุทกภัยไปแล้วกว่า 43,000 ราย เป็นเงินกว่า 6,400 ล้านบาท
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์อุทกภัยที่เกิดขึ้นในหลายส่วนของประเทศ เช่น จังหวัดน่านและเลย ทำให้บ้านเรือนและพื้นที่ทำการเกษตรได้รับความเสียหาย มีผู้บาดเจ็บและเสียชีวิตบางส่วน เพื่อเป็นการบรรเทาความเดือดร้อนและคลายความกังวลในเรื่องภาระหนี้สินให้กับเกษตรกรที่ประสบภัย ธ.ก.ส. ได้มอบหมายให้พนักงานในพื้นที่ที่ประสบภัยออกเยี่ยมเยียนให้กำลังใจเกษตรกรลูกค้าและสำรวจความเสียหาย พร้อมจัดถุงยังชีพ เครื่องอุปโภคบริโภคในรายที่จำเป็น รวมถึงสนับสนุนศูนย์อพยพหรือจุดรวมพลในพื้นที่เพื่อช่วยบรรเทาความเดือดร้อนในเบื้องต้น นอกจากนี้ยังมอบเงินบำรุงขวัญให้กับครอบครัวลูกค้าผู้กู้ที่เสียชีวิต ครอบครัวละ 20,000 บาท พร้อมค่าใช้จ่ายอื่น ๆ เช่น ค่าเช่าเรือ ค่าเช่ารถบรรทุก หรือค่าจ้างแรงงาน เป็นต้น สำหรับการฟื้นฟูภายหลังประสบภัย ธ.ก.ส. ยังได้เตรียมเงินสมทบสร้างบ้านหลังใหม่ รายละไม่เกิน 20,000 บาท ค่าซ่อมแซมทรัพย์สินของใช้ที่จำเป็น รายละไม่เกิน 2,000 บาท ค่าซ่อมแซมเครื่องจักรกลทางการเกษตร รายละไม่เกิน 2,000 บาท และค่าใช้จ่ายเบ็ดเตล็ดที่เกี่ยวเนื่องกับการฟื้นฟหลังประสบภัย
สำหรับการสนับสนุนด้านเงินทุน ธ.ก.ส. ได้จัดทำโครงการสินเชื่อเพื่อเป็นใช้จ่ายฉุกเฉินสำหรับลูกค้าผู้ประสบภัยธรรมชาติ ปี 2563/64 เพื่อเป็นค่าใช้จ่ายในการดำรงชีพหรือเหตุฉุกเฉินจำเป็นในครัวเรือน วงเงินกู้รายละไม่เกิน 50,000 บาท คิดอัตราดอกเบี้ยร้อยละ 0 ต่อปี เป็นระยะเวลา 6 เดือนแรก ตั้งแต่เดือนที่ 7 เป็นต้นไป อัตราดอกเบี้ย MRR และสินเชื่อฟื้นฟูและพัฒนาคุณภาพชีวิตสำหรับเกษตรกรลูกค้าผู้ประสบภัยธรรมชาติหรือภัยพิบัติ เพื่อเป็นค่าลงทุนสร้างหรือซ่อมแซมที่อยู่อาศัย หรือโรงเรือนการเกษตร ซ่อมแซมเครื่องมือเครื่องจักรกลทางการเกษตรหรือฟื้นฟูการผลิตที่ได้รับความเสียหาย วงเงินกู้รายละไม่เกิน 500,000 บาท อัตราดอกเบี้ย MRR-2
นายอภิรมย์ กล่าวอีกว่า ที่ผ่านมา ธ.ก.ส. ได้สนับสนุนสินเชื่อให้กับเกษตรกรที่ประสบความเดือดร้อนโดย ณ วันที่ 23 สิงหาคม 2563 ได้จ่ายสินเชื่อฉุกเฉินเพื่อเป็นค่าใช้จ่ายในการดำรงชีพ ไปแล้วเป็นเงิน 275 ล้านบาท จำนวนเกษตรกร 5,747 ราย สินเชื่อฟื้นฟูและพัฒนาคุณภาพชีวิตผู้ประสบภัย เป็นเงิน 4,093 ล้านบาท จำนวนเกษตรกร 23,403 ราย และสินเชื่อเพื่อพัฒนาแหล่งน้ำเพื่อการเกษตรสำหรับเกษตรกรผู้ประสบภัยแล้ง ปี 2563 เป็นเงิน 2,073 ล้านบาท จำนวนเกษตรกร 13,931 ราย ทั้งนี้ หากเกษตรกรท่านใดได้รับผลกระทบจากอุทกภัยหรือภัยพิบัติทางธรรมชาติ และมีความประสงค์ต้องการขอรับสินเชื่อดังกล่าว สามารถติดต่อสอบถามรายละเอียดได้ที่ ธ.ก.ส. ทุกสาขาในพื้นที่ประสบภัย
วันอาทิตย์ที่ 6 กันยายน 2563
รมช.มนัญญา เร่งติดตามปัญหาจากผลกระทบ COVID-19 ฟังเสียงสมาชิกสหกรณ์เครดิตยูเนี่ยนบ่อแร่สันติสุข
รมช.มนัญญา เร่งติดตามปัญหาจากผลกระทบ COVID-19 ฟังเสียงสมาชิกสหกรณ์เครดิตยูเนี่ยนบ่อแร่สันติสุข
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์พร้อมด้วยนายวิศิษฐ์ศรีสุวรรณ์รองอธิบดีกรมส่งเสริมสหกรณ์ติดตามปัญหาจากผลกระทบCOVID-19รับฟังปัญหาความต้องการของสมาชิกสหกรณ์เครดิตยูเนี่ยนบ่อแร่สันติสุขจำกัดต.วิชิตอ.เมืองจ.ภูเก็ตและมอบข้าวสารแก่ประชาชนจากนั้นเยี่ยมชมผลิตภัณฑ์จากกลุ่มอาชีพสังกัดสหกรณ์เครดิตยูเนี่ยนบ่อแร่สันติสุขจำกัดเยี่ยมชมจุดสาธิตการเพ้นท์ผ้าปาเต๊ะและเยี่ยมชมผลิตภัณฑ์ดอกไม้จากเกล็ดปลา
นางสาวเมตตานนทรีย์ ประธานสหกรณ์เครดิต
ยูเนี่ยนบ่อแร่สันติสุขจำกัดกล่าวรายงานปัญหาว่าปัจจุบันจากสถานการณ์การแพร่ระบาดของCOVID-19ส่งผลให้สมาชิกของสหกรณ์ซึ่งส่วนใหญ่ประกอบอาชีพรับจ้างค้าขายเป็นลูกจ้างในสถานประกอบการถูกพักงานนักท่องเที่ยวลดลงส่งผลให้สมาชิกของสหกรณ์มีรายได้ลดลงและไม่สามารถชำระหนี้เงินกู้ให้กับสหกรณ์ได้ทั้งนี้สหกรณ์ได้ดำเนินมาตรการในการช่วยเหลือสมาชิกที่ได้รับผลกระทบโดยการพักชำระหนี้เงินกู้ให้กับสมาชิกแต่หากสถานการณ์ยังไม่คลี่คลายจะส่งผลกระทบต่อสภาพคล่องของสหกรณ์อย่างแน่นอนสหกรณ์จึงต้องการให้หน่วยงานภาครัฐพิจารณาจัดหาแหล่งเงินทุนดอกเบี้ยต่ำเพื่อเสริมสภาพคล่องให้กับสหกรณ์และสหกรณ์จะนำไปพิจารณาช่วยเหลือสมาชิกหรือดำเนินโครงการส่งเสริมอาชีพให้กับสมาชิกต่อไป
รมช.มนัญญากล่าวว่าจากการรายงานสภาพปัญหาและความต้องการของสมาชิกสหกรณ์เครดิตยูเนี่ยนบ่อแร่สันติสุขจำกัดจะนำเข้าที่ประชุมคณะทำงานจัดทำข้อมูลสรุปผลการรับฟังปัญหาความเดือดร้อนของประชาชนในจังหวัดภูเก็ตและดำเนินการแก้ไขปัญหาต่อไป
สหกรณ์เครดิตยูเนี่ยนบ่อแร่สันติสุขจำกัดจดทะเบียนเมื่อวันที่11เมษายน2537เกิดจากการรวมกลุ่มของกลุ่มบุคคลผู้ประกอบอาชีพต่างๆในตำบลวิชิตอำเภอเมืองจังหวัดภูเก็ตมีวัตถุประสงค์เพื่อส่งเสริมการออมในหมู่สมาชิกมีการดำเนินงานตามการขับเคลื่อนนโยบายของกระทรวงเกษตรและสหกรณ์โดยการใช้ระบบการตลาดนำการผลิตนอกจากนี้สหกรณ์มีการส่งเสริมสมาชิกให้มีอาชีพเสริมโดยมีกลุ่มอาชีพสังกัดสหกรณ์จำนวน3กลุ่มได้แก่กลุ่มสตรีบ่อแร่สันติสุขโดยทำดอกไม้ประดิษฐ์จากเกล็ดปลากลุ่มอันดาบ่อแร่บาติกทำผ้าปาเต๊ะเพ้นท์ผ้ามัดย้อมและกลุ่มสตรีสึนามิบ่อแร่ ทำน้ำมันหม่องและพิมเสนจากการดำเนินงานส่งเสริมกลุ่มอาชีพของสหกรณ์ส่งผลให้สมาชิกของสหกรณ์มีรายได้เสริมนอกเหนือจากรายได้หลักของครัวเรือนนอกจากนี้ยังทำให้มีผู้สืบทอดวัฒนธรรมท้องถิ่นได้อีกทางหนึ่งด้วย
ปัจจุบันสหกรณ์เครดิตยูเนี่ยนบ่อแร่สันติสุขจำกัดดำเนินธุรกิจสินเชื่อและธุรกิจเงินรับฝากมีแผนการดำเนินงานในอนาคตจะมีการจัดทำโครงการศูนย์เรียนรู้กลุ่มอาชีพสังกัดสหกรณ์เพื่อเพิ่มศักยภาพของกลุ่มอาชีพในสังกัดสหกรณ์ส่งเสริมกลุ่มอาชีพให้มีการอบรมและให้ความรู้แก่สมาชิกสหกรณ์ให้มีรายได้เพิ่มขึ้นหาผู้สืบทอดกลุ่มอาชีพและวัฒนธรรมท้องถิ่นเพื่อสืบสานอัตลักษณ์และประกอบอาชีพในชุมชน
วันอังคารที่ 8 กันยายน 2563
กรุงไทยร่วมกับ ปตท. และปตท.สผ. ลงนามความร่วมมือสัญญา ESG-linked Derivatives ครั้งแรก
ธ.กรุงไทย ร่วมกับ ปตท. และ ปตท.สผ. ร่วมลงนามในข้อตกลงการเข้าทำสัญญาอนุพันธ์เพื่อป้องกันความเสี่ยงทางการเงิน (Derivatives) ที่อ้างอิงกับผลการดำเนินงานด้านสิ่งแวดล้อม สังคม และบรรษัทภิบาล (Environmental, Social and Governance : ESG)
นายรวินทร์ บุญญานุสาสน์ รองกรรมการผู้จัดการใหญ่ ธนาคารกรุงไทย (กลาง) นางสาวพรรณนลิน มหาวงศ์ธิกุล ประธานเจ้าหน้าที่บริหารการเงิน (ที่ 2 จากซ้าย) นายยงยศ ครองพาณิชย์ ผู้ช่วยกรรมการผู้จัดการใหญ่กลยุทธ์และบริหารการเงินองค์กร (ซ้ายสุด) บมจ.ปตท. และ นายสัมฤทธิ์ สำเนียง รองกรรมการผู้จัดการใหญ่ กลุ่มการเงินและการบัญชี (ที่ 2 จากขวา) นายอนุตรา บุนนาค ผู้จัดการอาวุโส สายงานการเงิน บมจ.ปตท. สำรวจและผลิตปิโตรเลียม (ขวาสุด) ร่วมลงนามในข้อตกลงการเข้าทำสัญญาอนุพันธ์เพื่อป้องกันความเสี่ยงทางการเงิน (Derivatives) ที่อ้างอิงกับผลการดำเนินงานด้านสิ่งแวดล้อม สังคม และบรรษัทภิบาล (Environmental, Social and Governance : ESG) ซึ่งเป็นครั้งแรกของการทำสัญญาอนุพันธ์ทางการเงินเพื่อสนับสนุนกิจกรรมทางเศรษฐกิจที่ส่งเสริม ESG ที่เกิดจากนโยบายและความมุ่งมั่นที่สอดคล้องกันของธนาคารกรุงไทย ปตท. และ ปตท.สผ. ในการพัฒนาธุรกิจอย่างยั่งยืน (Sustainable Development) ในการลดปัญหาสิ่งแวดล้อม สนับสนุนการเติบโตของชุมชนและลดปัญหาสังคม และการมีบรรษัทภิบาลภายในองค์กร
ESG-linked Derivatives เป็นนวัตกรรมด้านตลาดเงินตลาดทุนที่ธนาคารได้ออกแบบและพัฒนาขึ้นมาเพื่อตอบโจทย์ความต้องการด้านการบริหารความเสี่ยงทางการเงินของ กลุ่ม ปตท. โดยลูกค้าจะได้ต้นทุนการบริหารความเสี่ยงที่ถูกลงหากสามารถบรรลุเป้าหมายการดำเนินงานด้าน ESG เป็นการตอกย้ำความเป็นผู้นำตลาดในการทำ ESG Financial Solution นอกจากนี้ธนาคารยังมีนวัตกรรมด้านตลาดอื่นอีกจำนวนมากที่อยู่ระหว่างการพัฒนา และจะนำเสนอผลิตภัณฑ์ใหม่ออกสู่ตลาดในเร็วๆนี้ เพื่อเป็นเครื่องมือใหม่ๆให้กับลูกค้าของธนาคาร ในการบริหารความเสี่ยงทางการเงินและเพิ่มทางเลือกในการลงทุนภายใต้สภาวะตลาดโลกที่ผันผวน
ฝ่ายกลยุทธ์การตลาด ธนาคารกรุงไทย
โทร. 02-208-4174-8
วันพุธที่ 2 กันยายน 2563
นายกรัฐมนตรีตรวจเยี่ยมให้กำลังใจ ผู้ประสบอุทกภัย จ.สุโขทัย สั่งเร่งเยียวยา บรรเทาความเดือดร้อนภาคการเกษตร กำชับจังหวัดรับฟังความคิดเห็นประชาชน ย้ำสร้างความร่วมมือ “ไทยสร้างชาติ
นายกรัฐมนตรีตรวจเยี่ยมให้กำลังใจผู้ประสบอุทกภัยพื้นที่ จ.สุโขทัย สั่งเร่งเยียวยาบรรเทาความเดือดร้อนภาคการเกษตร กำชับจังหวัดรับฟังความคิดเห็นประชาชน ย้ำสร้างความร่วมมือ “ไทยสร้างชาติ”
วันนี้ (2 กันยายน 2563) เวลา 14.20 น. ณ วัดคลองกระจง หมู่ที่ 3 ต.คลองกระจง อ.สวรรคโลก จ.สุโขทัย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เดินทางมาตรวจเยี่ยมให้กำลังใจผู้ประสบอุทกภัยในพื้นที่จังหวัดสุโขทัย เมื่อเดินทางมาถึง นายกรัฐมนตรีได้สักการะพระประธานหลวงพ่อสัมฤทธิ์ และนมัสการเจ้าอาวาสวัดคลองกระจง (พระครูสุมณฑ์ธรรมธาดา) ณ อุโบสถวัดคลองกระจง เพื่อความเป็นสิริมงคล จากนั้นนายกรัฐมนตรีพบปะประชาชนผู้ประสบอุทกภัย และมอบถุงยังชีพ ณ ศาลาอเนกประสงค์ วัดคลองกระจง
โอกาสนี้ นายกรัฐมนตรีได้กล่าวพบปะกับประชาชนว่า มีความห่วงใยสถานการณ์ในทุกพื้นที่ โดยได้มอบหมายให้ส่วนราชการเร่งให้ความช่วยเหลือบรรเทาความเดือดร้อนของประชาชน จังหวัดสุโขทัยประสบปัญหาอุทกภัยพื้นที่การเกษตรเกิดความเสียหายกว่าแสนไร่ ได้สั่งการให้เร่งเยียวยาแล้ว ไม่ว่าจะเป็นเรื่องของการเกษตรและการประมง ซึ่งจากการบินสำรวจดูพื้นที่พบว่าจังหวัดสุโขทัยมีพื้นที่ที่มีศักยภาพในการทำการเกษตรแต่ติดปัญหาเรื่องน้ำท่วม เพราะฉะนั้นประชาชนต้องปรับเปลี่ยนให้เหมาะสมกับสภาพปัจจุบัน ในส่วนของการดำเนินการแก้ไขปัญหาไม่ว่าจะเป็นการขุดลอกคลอง รวมถึงการดำเนินโครงการต่าง ๆ ต้องสอบถามความคิดเห็นของประชาชน ให้ประชาชนมีส่วนร่วม พร้อมกับกำชับให้จังหวัดรับฟังความคิดเห็นว่าประชาชนต้องการอะไร ซึ่งทุกอย่างอยู่บนพื้นฐานความเป็นไปได้ จัดลำดับความเร่งด่วนและความเหมาะสมกับงบประมาณ ทั้งนี้ ขอให้จังหวัดช่วยสร้างความร่วมมือในลักษณะ “ไทยสร้างชาติ”
นายกรัฐมนตรียืนยันรัฐบาลพร้อมรับฟังปัญหาและนำมาแก้ไข ขอให้ประชาชนมีความหวัง และมีศรัทธาต่อรัฐบาล รัฐบาลพร้อมทำหน้าที่อย่างเต็มที่ และฝากประชาชนเตรียมพื้นที่กักเก็บน้ำในที่ดินของตนเอง เพื่อกักเก็บน้ำรองรับการเพาะปลูกในฤดูแล้ง ในส่วนของการทำการเกษตรต้องดูการตลาดเป็นหลัก มีการวางแผนตั้งแต่ต้นทาง กลางทาง และปลายทาง
นายกรัฐมนตรีกล่าวต่อไปว่า ส่วนตัวรู้สึกเห็นใจชาวสุโขทัยที่ประสบปัญหาอุทกภัยแบบซ้ำซากขอให้เดินหน้าแก้ไขปัญหาไปพร้อมกัน พร้อมกับกล่าวว่า ไม่ได้รู้สึกรังเกียจผู้ที่มาร้องเรียน เข้าใจปัญหาดี และรักทุกคนเพราะเป็นคนไทยด้วยกัน ต้องรักชาติ ศาสนา พระมหากษัตริย์ บ้านเมืองต้องสงบ รัฐบาลพร้อมทำทุกอย่างอย่างเต็มที่ แต่ก็มีข้อจำกัดของเวลา
จากนั้น นายกรัฐมนตรีได้กล่าวขอบคุณในความเสียสละทำงานด้วยความเข้มแข็งของเจ้าหน้าที่ อสม. จนทำให้ติดอันดับ 1 ในการแก้ไขปัญหาโควิด-19 พร้อมทั้ง ขอให้ทำงานอย่างเข้มแข็งร่วมกับท้องถิ่นในการแก้ไขปัญหาร่วมกันต่อไป ให้มีหัวใจที่ภักดีต่อชาติ ศาสนา พระมหากษัตริย์ ร่วมมือ รวมหัวใจและสองมือ ช่วยกันทำให้บ้านเมืองดียิ่งขึ้นไป
-----------------------
กลุ่มประชาสัมพันธ์และเผยแพร่ สำนักโฆษก
วันอาทิตย์ที่ 6 กันยายน 2563
นายกรัฐมนตรีเป็นห่วงประชาชน ย้ำเตือนให้ใช้ความระมัดระวังในการขับรถ และการสัญจรบนท้องถนน ในช่วงวันหยุดยาว
นายกรัฐมนตรีเป็นห่วงประชาชน ย้ำเตือนให้ใช้ความระมัดระวังในการขับรถ และการสัญจรบนท้องถนน ในช่วงวันหยุดยาว
วันที่ 6 กันยายน 2563 นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ในช่วงหนึ่งถึงสองวันนี้เป็นช่วงที่ประชาชนจะมีการสัญจรกลับมาทำงาน ในช่วงชดเชยวันหยุดยาว หลังจากที่ได้เดินทางกลับภูมิลำเนา หรือที่ได้เดินทางไปท่องเที่ยวพักผ่อน จึงทำให้การจราจรบนถนนเริ่มมีความหนาแน่นมากขึ้น รวมถึงเส้นทางที่เป็นสถานที่พักผ่อนในเขตจังหวัดที่มีแหล่งท่องเที่ยวสำคัญ และที่ได้รับความนิยมจากนักท่องเที่ยวเดินทางไป ซึ่งจะมีปริมาณรถมากเป็นพิเศษ ทำให้อาจเกิดอุบัติเหตุได้ง่าย ดังนั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จึงมีความห่วงใยประชาชนที่ต้องสัญจรบนท้องถนน และขอฝากย้ำเตือนในเรื่องของการใช้รถใช้ถนนให้ต้องปฏิบัติตามกฎจราจรอย่างเคร่งครัด เพื่อป้องกันการสูญเสียที่อาจจะเกิดขึ้นได้จากอุบัติเหตุ และใช้ความระมัดระวังเป็นพิเศษ นอกจากนี้ยังได้ขอความร่วมมือไปยังเจ้าหน้าที่ที่เกี่ยวข้องทุกฝ่ายได้ช่วยกวดขันและเฝ้าระวังเพื่อป้องกันเหตุให้ได้มากที่สุด
วันพุธที่ 16 กันยายน 2563
ไทย – ญี่ปุ่นยืนยันร่วมขับเคลื่อนเศรษฐกิจ และรักษาฐานห่วงโซ่อุปทานการผลิต
ไทย – ญี่ปุ่นยืนยันร่วมขับเคลื่อนเศรษฐกิจ และรักษาฐานห่วงโซ่อุปทานการผลิต
วันนี้ (วันพุธที่ 16 กันยายน 2563) เวลา 13.00 น. ณ ห้องรับรอง ชั้น 3 อาคารรัฐสภา นายนาชิดะ คาซูยะ (H.E. Mr. NASHIDA Kazuya) เอกอัครราชทูตญี่ปุ่นประจำประเทศไทย เข้าเยี่ยมคารวะ นายอนุชา นาคาศัย รัฐมนตรีประจำสำนักนายกรัฐมนตรี สรุปสาระสำคัญดังนี้
รัฐมนตรีประจำสำำนักนายกรัฐมนตรีกล่าวยินดีที่ได้พบเอกอัครราชทูตฯ ไทยและญี่ปุ่นมีความสัมพันธ์ที่แน่นแฟ้นกันในทุกระดับ ไทยพร้อมร่วมมือและสนับสนุนการปฎิบัติหน้าที่ของเอกอัครราชทูต เพื่อส่งเสริมความสัมพันธ์อย่างรอบด้านและแน่นแฟ้นยิ่งขึ้นต่อไป
รัฐมนตรีประจำสำนักนายกรัฐมนตรียังได้กล่าวแสดงความยินดีไปยังนายกรัฐมนตรีคนใหม่นายสึกะ โยชิฮิเดะ เชื่อมั่นว่า ภายใต้การบริหารของนายกรัฐมนตรีสึกะ จะนำพาให้ญี่ปุ่นมีความแข็งแกร่งในทุกด้าน และหวังว่าญี่ปุ่นจะสานต่อนโยบาย และส่งเสริมความสัมพันธ์ระหว่างกันให้ก้าวหน้ายิ่งขึ้นในทุกมิติ โอกาสนี้ยังได้กล่าวขอบคุณรัฐบาลญี่ปุ่นสำหรับความช่วยเหลือและความร่วมมือต่อสถานการณ์การแพร่ระบาดของโรคโควิด-19 เช่น หน้ากาก N-95 รวมถึงการให้ความช่วยเหลือ และดูแลคนไทยในญี่ปุ่น ตลอดจนการอำนวยความสะดวกแก่คนไทยที่เดินทางกลับประเทศเป็นอย่างดี
ด้านเอกอัครราชทูตญี่ปุ่นฯ กล่าวขอบคุณที่ให้เข้าพบในวันนี้ รู้สึกยินดีที่ได้มาประจำการที่ประเทศไทย พร้อมยืนยันว่าจะดำเนินบทบาทอย่างแข็งขัน เพื่อกระชับสานต่อความสัมพันธ์ที่ดีระหว่างกัน และสร้างสรรค์ในการส่งเสริมความสัมพันธ์ระหว่างไทยกับญี่ปุ่นอย่างรอบด้าน
ทั้งสองฝ่ายเห็นยังได้ร่วมกันหารือถึงมาตรการผ่อนปรนการเข้าเมืองระหว่างกัน เพื่อขับเคลื่อนเศรษฐกิจ และรักษาฐานห่วงโซ่อุปทานการผลิต ซึ่งไทยและญี่ปุ่นได้เห็นชอบในข้อเสนอมาตรการการจัดทำความร่วมมือช่องทางพิเศษ (Fast Track Procedure) ของแต่ละฝ่าย ขณะนี้ไทยอยู่ระหว่างการหารือกับหน่วยงานไทยที่เกี่ยวข้องเพื่อหาข้อสรุปในประเด็นต่าง ๆ รวมถึงข้อห่วงกังวลของฝ่ายญี่ปุ่น ทั้งนี้ ไทยขอบคุณที่ญี่ปุ่นเชื่อมั่นในศักยภาพทางเศรษฐกิจของไทยมาอย่างต่อเนื่องหลายทศวรรษ โดยเป็นประเทศผู้ลงทุนและเป็นคู่ค้าอันดับต้นๆ ของไทย ซึ่งรัฐมนตรีประจำสำนักนายกรัฐมนตรีกล่าวยืนยันว่า แม้ว่าเศรษฐกิจไทยจะได้รับผลกระทบจากการแพร่ระบาดของโควิด-19แต่รัฐบาลไทยยังคงยืนยันมุ่งมั่นส่งเสริมความร่วมมือ โดยเฉพาะในด้านเศรษฐกิจกับญี่ปุ่น
วันจันทร์ที่ 24 สิงหาคม 2563
กรมศิลปากรจัดเสวนาประกอบนิทรรศการ “ศิลปวิทยาการจากสาส์นสมเด็จ”
กรมศิลปากรจัดเสวนาประกอบนิทรรศการ “ศิลปวิทยาการจากสาส์นสมเด็จ”
วันนี้ (วันเสาร์ที่ ๒๒ สิงหาคม ๒๕๖๓) เวลา ๐๙.๐๐ น.นายกฤษศญพงษ์ ศิริ ปลัดกระทรวงวัฒนธรรมเป็นประธานในพิธีเปิดการเสวนาประกอบนิทรรศการ “ศิลปวิทยาการจากสาส์นสมเด็จ”นิทรรศการพิเศษเนื่องในวันอนุรักษ์มรดกไทย พุทธศักราช ๒๕๖๓ณ ห้องประชุมอาคารดำรงราชานุภาพ พิพิธภัณฑสถานแห่งชาติพระนครโดยมีการถ่ายทอดสดการเสวนาออนไลน์ผ่านทางfacebook fanpageกรมศิลปากร กระทรวงวัฒนธรรม
สืบเนื่องจากกรมศิลปากร กระทรวงวัฒนธรรม จัดนิทรรศการพิเศษ เนื่องในวันอนุรักษ์มรดกไทย
พุทธศักราช ๒๕๖๓เรื่อง “ศิลปวิทยาการจากสาส์นสมเด็จ” ระหว่างวันที่ ๑๙ สิงหาคม - ๑๙ พฤศจิกายน ๒๕๖๓
ณ พระที่นั่งศิวโมกขพิมาน พิพิธภัณฑสถานแห่งชาติ พระนคร จึงได้จัดกิจกรรมประกอบนิทรรศการฯ เพื่อสร้างการ
รับรู้เรื่องราวเพิ่มเติมจากนิทรรศการฯ ส่งเสริมการเรียนรู้ของเยาวชน และเสริมสร้างความตระหนักรู้ ความเข้าใจในศิลปวัฒนธรรมของชาติ โดยมีการจัดเสวนาประกอบนิทรรศการฯ ในวันที่ ๒๒ สิงหาคม ๒๕๖๓ และวันที่ ๔ กันยายน ๒๕๖๓ การจัดกิจกรรมส่งเสริมการเรียนรู้ของเยาวชน จำนวน ๕ ครั้ง ระหว่างวันที่ ๒๓ – ๒๗ กันยายน ๒๕๖๓
สำหรับการเสวนาประกอบนิทรรศการในวันนี้ ประกอบด้วย ช่วงเช้า เสวนาในหัวข้อ “พระประวัติ
และการทรงงานของสองสมเด็จ” โดยหม่อมราชวงศ์จักรรถ จิตรพงศ์ และหม่อมหลวงปนัดดา ดิศกุล เพื่อสร้างความเข้าใจปูมหลังและความเป็นมาของหนังสือสาส์นสมเด็จ ช่วงบ่าย เสวนาในหัวข้อ “โบราณคดีจากลายพระหัตถ์ใน
สาส์นสมเด็จและการวิเคราะห์หลักฐานทางโบราณคดีด้วยกระบวนการทางวิทยาศาสตร์” โดย รองศาสตราจารย์
ดร.จิรัสสา คชาชีวะ อาจารย์พิเศษ ภาควิชาโบราณคดี คณะโบราณคดี มหาวิทยาลัยศิลปากรนายสรรินทร์ จรัลนภา นักวิทยาศาสตร์ปฏิบัติการ สำนักพิพิธภัณฑสถานแห่งชาติ และนายดิษพงศ์ เนตรล้อมวงศ์ ผู้อำนวยการกลุ่มวิจัย สำนักพิพิธภัณฑสถานแห่งชาติ นอกจากนี้ ในวันที่ ๔ กันยายน ๒๕๖๓ จะเป็นการเสวนาในหัวข้อ “งานศิลปกรรมในสาส์นสมเด็จ” และ “ภาษาและวรรณกรรมในสาส์นสมเด็จ” ผู้สนใจสามารถติดตามชมการถ่ายทอดสดการเสวนาออนไลน์
ผ่านทางfacebook fanpageกรมศิลปากร กระทรวงวัฒนธรรม
“สาส์นสมเด็จ” คือ หนังสือที่รวบรวมจดหมายส่วนพระองค์ในสมเด็จพระเจ้าบรมวงศ์เธอ เจ้าฟ้า
กรมพระยานริศรานุวัดติวงศ์ และสมเด็จพระเจ้าบรมวงศ์เธอ กรมพระยาดำรงราชานุภาพ ระหว่าง พ.ศ. ๒๔๕๗ - ๒๔๘๖ เนื้อหาในจดหมายสะท้อนเรื่องราวที่ทั้งสองพระองค์ทรงสนพระทัยและเกร็ดความรู้ในด้านต่าง ๆทั้งด้านประวัติศาสตร์ โบราณคดี พิพิธภัณฑสถาน วรรณกรรม ศิลปกรรม ดนตรีและนาฏศิลป์ กรมศิลปากรได้ประมวลและถ่ายทอดองค์ความรู้ รวมถึงผลงานของทั้งสองพระองค์ที่ปรากฏในหนังสือ “สาสน์สมเด็จ” มานำเสนอในนิทรรศการพิเศษเนื่องในวันอนุรักษ์มรดกไทย พุทธศักราช ๒๕๖๓ เรื่อง “ศิลปวิทยาการจากสาส์นสมเด็จ” เปิดให้เข้าชมระหว่าง
วันที่ ๑๙ สิงหาคม จนถึงวันที่ ๑๙ พฤศจิกายน ๒๕๖๓ เวลา ๐๙.๐๐–๑๖.๐๐ น.(ปิดวันจันทร์ - อังคาร และวันหยุดนักขัตฤกษ์) ณ พระที่นั่งศิวโมกขพิมาน พิพิธภัณฑสถานแห่งชาติ พระนคร
...
วันอังคารที่ 8 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 8 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 8 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจำวันที่ 8 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้ที่เดินทางกลับจากประเทศอินเดียและเข้ากักตัวในสถานกักตัวทางเลือกมีผู้ป่วยกลับบ้านได้ 3 ราย ทำให้มีผู้ป่วยกลับบ้านสะสม 3,284 ราย หรือคิดเป็นร้อยละ 95.3 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 104 ราย หรือร้อยละ 3.02 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,446 ราย
สำหรับผู้ติดเชื้อรายใหม่วันนี้เป็นผู้ที่เดินทางมาจากประเทศอินเดีย เป็นเพศชาย อายุ 46 ปี สัญชาติอินเดีย เดินทางถึงประเทศไทยวันที่ 1 กันยายน 2563 เข้ากักตัวในสถานกักตัวที่รัฐกำหนด (Alternative State Quarantine) ในกรุงเทพมหานคร พบเชื้อจากการตรวจครั้งแรกวันที่ 6 กันยายน 2563 (เป็นวันที่ 5 ของการกักตัว) ไม่มีอาการ เข้ารับการรักษาที่โรงพยาบาลเอกชนในจังหวัดนนทบุรี โดยเก็บค่าใช้จ่ายจากประกันโควิดของผู้ติดเชื้อ ซึ่งก่อนหน้านี้พบผู้ติดเชื้อจากเที่ยวบินเดียวกัน 2 ราย
นายแพทย์โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวว่า สถานการณ์การแพร่ระบาดของเชื้อโควิด 19 ทั่วโลกวันนี้ มีผู้ติดเชื้อสะสม 27,485,894 ราย ในจำนวนนี้เป็นผู้ติดเชื้อรายใหม่ 197,689 ราย มีผู้เสียชีวิตสะสม 896,844 ราย โดยประเทศที่มีผู้ติดเชื้อสะสมสูงสุด 3 อันดับแรก คือ สหรัฐอเมริกา 6,485,575 ราย อินเดีย 4,277,584 ราย และบราซิล 4,147,794 ราย ที่น่าจับตามองคือประเทศอินเดียที่มีการเพิ่มจำนวนของผู้ติดเชื้อรายใหม่ต่อวันมากที่สุดของโลก ซึ่งการแพร่ระบาดเป็นวงกว้างในประเทศอินเดีย ส่งผลให้การแพร่ระบาดได้ลามเข้าสู่ บังคลาเทศ และเมียนมา สำหรับประเทศไทยซึ่งมีหลายจังหวัดมีพรมแดนติดกับเมียนมา หน่วยงานด้านความมั่นคง ฝ่ายปกครอง และสาธารณสุขได้เข้มงวดมาตรการป้องกันโรคโควิด 19 ในผู้ที่เดินทาง และเพิ่มการเฝ้าระวังแรงงานที่ลักลอบเข้าประเทศอย่างผิดกฎหมายโดยให้อาสาสมัครสาธารณสุขประจำหมู่บ้าน (อสม.) และอาสาสมัครสาธารณสุขประชากรต่างด้าว (อสต.) มีส่วนร่วมในการสอดส่องในพื้นที่ และประสานกับเจ้าหน้าที่ฝ่ายปกครอง หรือเจ้าหน้าที่สาธารณสุขทันทีเมื่อพบความผิดปกติ เพื่อป้องกันการแพร่ระบาดของเชื้อโควิด 19 ในชุมชนและประเทศ
กระทรวงสาธารณสุขได้สั่งการให้สำนักงานสาธารณสุขจังหวัดตาก ซึ่งเป็นหนึ่งจังหวัดชายแดนที่ติดกับประเทศเมียนมา ที่ถือว่ามีความเสี่ยงเกิดการลักลอบเข้าประเทศของแรงงานต่างด้าวและนำเชื้อเข้าสู่ประเทศ ให้เร่งตรวจสอบความพร้อมของอุปกรณ์ป้องกันทางการแพทย์ อาทิ ชุดกาวน์, ชุด Cover all, หน้ากาก N95, Surgical mask เป็นต้น และขอสนับสนุนจากส่วนกลางสำรองไว้เพิ่มเติมหากเกิดพบติดเชื้อหรือแพร่ระบาดในพื้นที่
นอกจากนี้ ขอความร่วมมือผู้ประกอบการชะลอการนำแรงงานจากพื้นที่ที่มีการแพร่ระบาดของโรคโควิด 19 เข้ามาทำงานในขณะนี้ และไม่สนับสนุนการจ้างงานแรงงานผิดกฎหมาย เนื่องจากมีความเสี่ยงสูงที่อาจพบการติดเชื้อโควิด 19 ได้ ส่วนประชาชนขอให้หลีกเลี่ยงการเดินทางไปในพื้นที่ที่เสี่ยงต่อการระบาด เคร่งครัดในมาตรการป้องกันตนเอง ใส่หน้ากากอนามัย/หน้ากากผ้าทุกครั้งที่ออกจากบ้าน ล้างมือบ่อยๆ เว้นระยะห่าง ลงทะเบียนเข้า-ออกสถานที่ที่ใช้บริการในแพลตฟอร์มไทยชนะ เพราะหากพบผู้ติดเชื้อจะง่ายต่อการติดตามผู้ที่มีความเสี่ยงเข้าสู่ระบบการเฝ้าระวังควบคุมโรค
*****************************
วันจันทร์ที่ 24 สิงหาคม 2563
ลุยแก้ปัญหาน้ำเพื่อการเกษตร จ.จันทบุรี
‘รมช.ประภัตร’ ลุยแก้ปัญหาน้ำเพื่อการเกษตร จ.จันทบุรี เร่งขุดลอกอ่างฯ เพื่อเพิ่มพื้นที่เก็บน้ำไว้ในช่วงฤดูแล้ง
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังลงพื้นที่ตรวจติดตามสถานการณ์น้ำและแก้ปัญหาภัยแล้งณอ่างเก็บน้ำคลองศาลทรายต.คลองพลูอ.เขาคิชฌกูฏจ.จันทบุรีและอ่างเก็บน้ำคลองปะแกตต.พวาอ.แก่งหางแมวจ.จันทบุรี ว่า
การลงพื้นที่ในวันนี้เพื่อเร่งแก้ไขปัญหาความเดือดร้อนของเกษตกรในพื้นที่ที่ประสบกับภัยแล้งไม่มีน้ำใช้เพื่อการเกษตรทำให้ผลผลิตโดยเฉพาะทุเรียนมังคุดที่เริ่มออกสู่ฤดูกาลเกิดความเสียหายอย่างไรก็ตามสถานการณ์ภัยแล้งและฝนที่ตกน้อยยังส่งผลทำให้ปริมาณน้ำในอ่างเก็บกักน้ำ4อ่างหลักในพื้นที่จังหวัดจันทบุรีมีปริมาณน้ำลดลงมากคือเขื่อนคีรีธารเขื่อนพลวงอ่างเก็บน้ำคลองศาลทราย และอ่างเก็บน้ำคลองพระพุทธ
นายประภัตรกล่าวอีกว่าดังนั้นเพื่อเป็นการแก้ไขปัญหาอย่างเร่งด่วนจึงได้สั่งให้กรมชลประทานขุดลอกอ่างเก็บน้ำเพื่อเพิ่มพื้นที่เก็บน้ำให้มากขึ้นซึ่งพบว่าอ่างเก็บน้ำคลองศาลทรายมีพื้นที่กว่า4,000ไร่มีความจุเก็บกักประมาณ10ล้านลบ.ม.มีลักษณะเป็นอ่างท้องแบนทำให้จุน้ำได้น้อยจึงต้องทำการขุดลอกอ่างเก็บน้ำคลองศาลทรายเพื่อเพิ่มความลึกให้สามารถเก็บกักน้ำเพิ่มขึ้นเพื่อช่วยเหลือพื้นที่การเกษตรคาดว่าหากแล้วเสร็จจะเก็บกักน้ำเพิ่มขึ้นถึง1ล้านลบ.ม.
สำหรับอ่างเก็บน้ำคลองประแกตมีพื้นที่10,000ไร่เศษแต่สามารถเก็บน้ำได้5,000ไร่เนื่องจากเป็นที่ราบสูงเก็บน้ำได้ประมาน60ล้านลบ.ม.มีน้ำไหลเข้าอ่าง140ล้านลบ.ม./ปีในฤดูฝนมีปริมาณน้ำท่ามากแต่เพราะเป็นพื้นที่ลาดชันสูงและไม่มีแหล่งเก็บกักน้ำทำให้น้ำฝนไหลลงท้ายอ่างหากมีการขุดลอกหรือขุดสระสำรองน้ำไว้สำหรับฤดูแล้ง จะช่วยให้เกษตรกรที่อยู่บริเวณอ่างตอนบนจะมีน้ำไว้ในฤดูแล้งทำการเกษตรได้จึงต้องเร่งพัฒนาให้เร็วที่สุดอีกทั้งเพื่อรองรับความต้องการใช้น้ำของภาคอุตสาหกรรมในการพัฒนาเขตพัฒนาพิเศษภาคตะวันออก(EEC)ซึ่งครอบคลุมพื้นที่3จังหวัดคือระยองชลบุรีและฉะเชิงเทราอีกด้วย
นอกจากนี้พื้นที่บริเวณอ่างเก็บน้ำคลองประแกตยังเป็นแหล่งรวมของช้างหลายร้อยตัวจึงมีแนวความคิดว่าจะพัฒนาพื้นที่แห่งนี้เป็นแหล่งท่องเที่ยวโดยพลิกวิกฤตเป็นโอกาสให้คนสามารถอยู่ร่วมกับช้างได้ไม่สร้างความเดือดร้อน
วันพุธที่ 26 สิงหาคม 2563
นายกรัฐมนตรี แจงการจัดซื้อเรือดำน้ำเป็นเรื่องของกรรมาธิการ ย้ำรัฐบาลดำเนินการทุกอย่างเพื่อความปลอดภัยของประเทศและประชาชนเป็นสำคัญ
พลเอก ประยุทธ์ จันทร์โอชา นายกรัฐมนตรี ชี้แจงการจัดซื้อเรือดำน้ำเป็นเรื่องของกรรมาธิการ ย้ำรัฐบาลดำเนินการทุกอย่างเพื่อความปลอดภัยของประเทศและประชาชนเป็นสำคัญ
วันนี้ (26 ส.ค.63) เวลา 11.30 น. ณ ตึกสันติไมตรี (หลังใน) ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สัมภาษณ์กับสื่อมวลชนต่อกรณีการจัดซื้อเรือดำน้ำของกองทัพเรือว่าคณะกรรมาธิการกำลังพิจารณาอยู่ ซึ่งที่ผ่านมาก็ได้มีการชี้แจงอธิบายถึงเหตุผลความจำเป็นและหลักเกณฑ์ต่าง ๆ ทั้งหมดแล้ว ทั้งนี้ย้ำว่าอะไรก็ตามที่จะสร้างความปลอดภัยไม่ใช่เพื่อใครแต่เพื่อประเทศชาติ คนไทยทุกคนและทรัพยากรของประเทศ และพิจารณาดำเนินการสอดคล้องกับสถานการณ์ที่เปลี่ยนแปลงของโลกในปัจจุบัน ยืนยันว่าไม่ได้ต้องการมีไว้เพื่อสู้กับใครแต่เป็นอาวุธทางยุทธศาสตร์ และเป็นการดำเนินการซึ่เป็นงบประมาณของกองทัพเรืออยู่แล้ว ส่วนจะได้หรือไม่ได้ก็ขึ้นอยู่กับคณะกรรมาธิการเป็นผู้พิจารณา
-------------------
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 27 สิงหาคม 2563
'จับกัง1' เสียใจแรงงานไทยติดโควิด -19 เสียชีวิตในซาอุฯ สั่งหน่วยงานติดต่อญาติพร้อมช่วยเหลือ
รัฐมนตรีว่าการกระทรวงแรงงาน แสดงความเสียใจกรณีแรงงานไทยวัย 67 ปี เสียชีวิตจากการติดเชื้อโควิด -19 ในประเทศซาอุดีอาระเบีย สั่งการอัครราชทูตที่ปรึกษาฝ่ายแรงงานฯ ติดตามค่าจ้างค้างจ่าย สั่งการแรงงานจังหวัดและหน่วยงานในสังกัด
นายสุชาติ ชมกลิ่น รัฐมนตรีว่าการกระทรวงแรงงานกล่าวแสดงความเสียใจถึงกรณีที่แรงงานไทยเสียชีวิตจากการติดเชื้อโควิด-19 ในประเทศซาอุดีอาระเบีย โดยได้รับรายงานจากนาวาตรีวิทวัส กู้ประเสริฐ อัครราชทูตที่ปรึกษา (ฝ่ายแรงงาน) สำนักงานแรงงานในประเทศซาอุดีอาระเบีย (กรุงริยาด) ว่า เมื่อวันที่ 26 ส.ค. 63 เวลา 11.00 น. สนร.ริยาด ได้รับการประสานงานจาก สอท. ณ กรุงริยาด ว่าได้รับแจ้งจากโรงพยาบาล Jubail Government Hospital ว่ามีแรงงานไทยรายหนึ่ง อายุ 67 ปี ซึ่งเข้ารับการรักษาจากการติดเชื้อโควิด-19 และได้เสียชีวิตลงแล้ว ซึ่งจากการตรวจสอบพบว่า แรงงานไทยรายนี้ เป็นชาวจังหวัดลำปาง ทำงานกับนายจ้างชื่อ AL-OSAIS CONTRACTING & TRADING เมืองจูเบล
อัครราชทูตที่ปรึกษาฝ่ายแรงงาน สนร. ริยาด ยังรายงานอีกว่า ได้สอบถามไปยังหัวหน้างานเบื้องต้นทราบว่า แรงงานรายนี้ทำงานในตำแหน่งช่างทั่วไป และเข้ารับการรักษาในโรงพยาบาลข้างต้นตั้งแต่วันที่ 6 ส.ค.63 ทั้งนี้ รายละเอียดเกี่ยวกับการทำงาน เงินเดือนและการเริ่มทำงานนั้น หัวหน้างานไม่ทราบรายละเอียด จึงได้ขอให้ฝ่ายบุคคลของบริษัทดำเนินการคำนวณเงินสิ้นสุดบริการตามจำนวนเวลาที่ทำงาน ค่าจ้างค้างจ่าย และเงินอื่นๆ แล้วนำไปรับรองที่ Labour Office ก่อนส่งให้ สนร. ริยาด ตรวจสอบความถูกต้องเพื่อที่จะได้นำส่งให้กับทายาทของแรงงานไทยรายนี้ต่อไป
ส่วนการให้ความช่วยเหลือ รมว.แรงงาน ได้สั่งการให้อัครราชทูตที่ปรึกษาฝ่ายแรงงาน สนร. ริยาด ติดตามสิทธิประโยชน์ โดยเฉพาะค่าจ้างค้างจ่ายจากนายจ้าง และสิทธิอื่นๆ ตามกฎหมาย นอกจากนี้ รมว.แรงงาน ยังสั่งการให้แรงงานจังหวัดลำปางและหน่วยงานในสังกัดกระทรวงแรงงานจังหวัดลำปางลงพื้นที่ไปติดต่อญาติ เพื่อแจ้งข้อมูลให้ญาติทราบและให้กำลังใจแก่ครอบครัวผู้เสียชีวิต ส่วนการจัดการศพนั้น เจ้าหน้าที่จะได้ดำเนินการเกี่ยวกับศพของผู้ติดเชื้อโควิด -19 โดยนำไปฝังตามมาตรการที่กระทรวงสาธารณสุข ของประเทศซาอุดีอาระเบียกำหนดต่อไป
วันอังคารที่ 8 กันยายน 2563
นายกรัฐมนตรีแนะเกษตรกรใช้หลักการตลาดนำการผลิต พร้อมชื่นชมศิลปินไทยร่วมสืบสานเอกลักษณ์วัฒนธรรมไทย
นายกรัฐมนตรีแนะเกษตรกรใช้หลักการตลาดนำการผลิต พร้อมชื่นชมศิลปินไทยร่วมสืบสานเอกลักษณ์วัฒนธรรมไทย
วันนี้ (8 กันยายน 63) เวลา 08.30 น. ณ ตึกสันติไมตรี ทำเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทรโอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการสินค้า Maehongson Premium Maehongson Brand สินค้าและบริการจังหวัดแม่ฮ่องสอน พร้อมร่วมประชาสัมพันธ์การจัดงาน “มหกรรมวัฒนธรรมร่วมใจ รวมไทยสร้างชาติ” โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นายดิสทัต โหตระกิตย์ เลขาธิการนายกรัฐมนตรี และนายอนุชา บูรพชัยศรี โฆษกประจำสำนักนายกรัฐมนตรีร่วมชมนิทรรศการในครั้งนี้ด้วย
นายสุวพงศ์ กิติภัทย์พิบูลย์ ผู้ว่าราชการจังหวัดแม่ฮ่องสอน นำเสนอสินค้าจังหวัดแม่ฮ่องสอนภายใต้ Maehongson Premium Maehongson Brand ซึ่งมีผลิตภัณฑ์โดดเด่น ได้แก่ กระเทียม ถั่วลายเสือ และกาแฟ เพื่อส่งเสริมการตลาดสินค้า OTOP ในหมู่บ้าน รวมถึงประชาสัมพันธ์แหล่งท่องเที่ยวประจำจังหวัด อาทิ พระธาตุดอยกองมู ทุ่งบัวตอง และ ปางอุ๋ง สนับสนุน OTOP เพื่อการท่องเที่ยว โอกาสนี้ นายกรัฐมนตรีกล่าวให้กำลังใจในช่วงสถานการณ์การแพร่ระบาดของเชื้อไวรัสโควิด-19 ส่งผลให้การค้าชายแดนมีความยากลำบาก กระทบต่อรายได้แก่เกษตรกรในท้องถิ่น ซึ่งเป็นเพียงช่วงเวลาชั่วคราว ทั้งนี้ ขอให้เกษตรกรพัฒนาสินค้า ใช้การตลาดนำการผลิต เพื่อให้สินค้าจำหน่ายได้ สำหรับข้อเสนอที่จะให้เส้นทางบินเชียงใหม่-แม่ฮ่องสอนกลับมาเปิดอีกครั้ง ขอให้หน่วยงานที่เกี่ยวข้องพิจารณาและประเมินความหนาแน่นของผู้โดยสารก่อนตัดสินใจอีกครั้ง
จากนั้น นายกรัฐมนตรีร่วมชม “มหกรรมวัฒนธรรมร่วมใจ รวมไทยสร้างชาติ” โดยกระทรวงวัฒนธรรม เพื่อฟื้นฟู เยียวยา ชุมชน ศิลปิน และผู้ประกอบการด้านศิลปวัฒนธรรมที่ได้รับผลกระทบจากสถานการณ์การแพร่ระบาดของเชื้อไวรัสโควิด-19 พร้อมทั้งเป็นการส่งเสริมการท่องเที่ยวเชิงสร้างสรรค์ กระตุ้นเศรษฐกิจภายในประเทศ โดยเหล่าศิลปินได้กล่าวให้กำลังใจนายกรัฐมนตรีและรัฐบาลในการบริหารราชการ ซึ่งนายกรัฐมนตรีได้ขอบคุณกลุ่มศิลปิน ที่ช่วยกันสืบสานวัฒนธรรมที่เป็นอัตลักษณ์อันดีงามของประเทศไทย พร้อมกล่าวชื่นชมเด็ก ๆ เยาวชน ที่มีความสามารถในการแสดงดนตรีไทย พร้อมเชิญชวนเที่ยวงาน “มหกรรมวัฒนธรรมร่วมใจ รวมไทยสร้างชาติ” จะจัดขึ้นระหว่างวันที่ 15 – 20 ก.ย. 63 ณ หอประชุมใหญ่ และลานกลางแจ้ง ศูนย์วัฒนธรรมแห่งประเทศไทย
.......................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 10 กันยายน 2563
นายกรัฐมนตรีย้ำเจ้าหน้าที่ ให้ดูแลเด็กนักเรียนนักศึกษาที่ชุมนุม ด้วยความอะลุ่มอล่วย
นายกรัฐมนตรีย้ำเจ้าหน้าที่ ให้ดูแลเด็กนักเรียนนักศึกษาที่ชุมนุม ด้วยความอะลุ่มอล่วย
วันนี้ (9ก.ย.63) นายอนุชา บูรพชัยศรี โฆษกประจำสำนักนายกรัฐมนตรีเผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงต่อที่ประชุมสภาผู้แทนราษฎร ระหว่างการพิจารณาญัตติเปิดอภิปราย ณ ห้องประชุมสภาผู้แทนราษฎร อาคารรัฐสภา ย้ำห่วงใยเด็กนักเรียนและนักศึกษาที่มาชุมนุมเช่นเดียวกับที่รักลูกของตนเอง เพียงแต่เกรงว่าจะเป็นการปลุกระดมคนที่ไม่เข้าใจและกลัวมีคนอยู่ข้างหลังโดยเฉพาะมือที่สามที่จะมาทำให้เกิดเหตุการณ์ลุกลามบานปลายได้ ซึ่งไม่อยากให้เกิดขึ้นอีกเหมือนในอดีตที่ผ่านมา ทั้งนี้ ยืนยันรัฐบาลไม่เคยเข้าไปยุ่งเกี่ยวที่จะห้ามนักศึกษา แต่เป็นการทำหน้าที่ตามกฎหมายของเจ้าหน้าที่ตำรวจ โดยนายกรัฐมนตรีย้ำให้กระทำด้วยความนุ่มนวลและอะลุ่มอล่วยที่สุด ดูแลความปลอดภัยให้มากที่สุด ทั้งนี้เชื่อมั่นว่าประชาชนเข้าใจเหตุการณ์ที่เกิดขึ้น และขอให้รับฟังข้อมูลทั้งสองด้าน ซึ่งนายกรัฐมนตรีก็พร้อมรับฟังข้อมูลจากทุกฝ่ายเช่นกัน อย่างไรก็ตามขอให้เด็กนักเรียนและนักศึกษาดำเนินกิจกรรมอยู่ในกรอบและเป็นไปในแนวทางสันติวิธี
-----------------------
กลุ่มประชาสัมพันธ์และเผยแพร่ สำนักโฆษก
วันพุธที่ 2 กันยายน 2563
ขยาย Free Wi-Fi ในเมือง 10 จุด ภายใน ก.ย.
--
#ไทยคู่ฟ้า กระทรวงดิจิทัลเพื่อเศรษฐกิจและสังคม (ดีอีเอส) จะดำเนินโครงการนำร่องขยายจุดให้บริการ Free Wi-Fi ในชุมชนเมือง” จำนวน 10 แห่งภายในเดือน ก.ย. นี้ เพื่อสนับสนุนให้ชุมชน ประชาชนในทุกพื้นที่สามารถเข้าถึงเทคโนโลยีดิจิทัลได้อย่างสะดวก และใช้ประโยชน์ในกิจกรรมต่าง ๆ ที่จะนำไปสู่การสร้างงาน สร้างอาชีพในรูปแบบวิถีชีวิตที่เปลี่ยนไป (New Normal) โดยคาดว่าจะเป็นชุมชนเมืองในกรุงเทพ 5 แห่ง และในต่างจังหวัด 5 แห่งซึ่งโครงการดังกล่าวเป็นการต่อยอดโครงข่ายอินเทอร์เน็ตสาธารณะของประเทศ
สำหรับการให้บริการนั้น ในเบื้องต้นจะกำหนดระยะเวลาการใช้บริการสำหรับผู้ที่ log-in เข้าใช้งานฟรีแต่ละครั้งไม่เกิน 30 - 45 นาที ถ้าต้องการใช้งานนานกว่านั้นต้องทำการ log-in ใหม่ รวมทั้งจะมีการกำหนดให้ใช้รหัสผ่านในการเข้าใช้งาน เพื่อให้สอดคล้องกับวัตถุประสงค์ที่ต้องการให้มีการเข้าถึง และใช้ออนไลน์อย่างเหมาะสม นอกจากนี้ ยังเตรียมเพิ่มจำนวนศูนย์ดิจิทัลชุมชนให้ครอบคลุม 250 แห่งทั่วประเทศโดยมุ่งเน้นพื้นที่ที่เป็นศูนย์รวมของชุมชน เช่น วัด มัสยิด เป็นต้น
ในส่วนของขั้นตอนการดำเนินงาน จะจัดเตรียมระบบคอมพิวเตอร์ เครือข่ายไวไฟพร้อมใช้งาน พร้อมกับเจ้าหน้าที่ดูแล รวมถึงการจัดอบรมให้ความรู้ต่าง ๆ เช่น วิธีการขายสินค้า วิธีนำเสนอสินค้าบนออนไลน์ให้น่าสนใจ การตั้งราคาที่เหมาะสมกับตลาด เป็นต้น เพื่อให้สอดคล้องกับวิถีชีวิตยุคใหม่ที่ผู้บริโภคหันมาชื้อขายบนตลาดออนไลน์มากขึ้น
วันอังคารที่ 25 สิงหาคม 2563
​วราวุธ​ ร่วมคณะ​ รองนายกฯ​ ประวิตร​ ตรวจราชการจังหวัดระยอง
​วราวุธ​ ร่วมคณะ​ รองนายกฯ​ ประวิตร​ ตรวจราชการจังหวัดระยอง
วราวุธ​ ร่วมคณะ​ รองนายกฯ​ ประวิตร​ ตรวจราชการจังหวัดระยอง
วันนี้​ (24​ สิงหาคม​ 2563) เวลา​ 09.30​ น.​ นายวราวุธ​ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เข้าร่วมการประชุมติดตามการดำเนินงานของจังหวัดระยอง โดยมี พลเอก​ ประวิตร วงษ์สุวรรณ รองนายกรัฐมนตรี เป็นประธาน ณ ศาลากลางจังหวัดระยอง​ ร่วมรับฟัง การบรรยายสรุปจังหวัดระยอง ด้านการรักษาความเรียบร้อย ความมั่นคง และการปฏิบัติงานที่สำคัญของจังหวัดระยอง 4 เรื่อง คือ
1) ด้านความมั่นคง
2) ด้านการปราบปรามการค้ามนุษย์
3) การการช่วยเหลือและบรรเทาสาธารณภัย
4) การแจ้งควบคุมการเข้าออกเรือประมงจังหวัดระยอง